Η διαμεσολάβηση στην κτηματολογική δίκη
Creators: name: Καλαμακίδου, Ευανθία Ιωάννη
Publisher: name: Aristotle University of Thessaloniki
Year: 2023
Subjects: Διαμεσολάβηση
Κτηματολόγιο
Κτηματολογική διαφορά
Mediation
Land Registry
Land registry dispute

description: Στην παρούσα εργασία με θέμα «Η διαμεσολάβηση στην κτηματολογική δίκη» εξετάζεται κυρίως η σχέση της διαμεσολάβησης, ως διαρθρωμένης διαδικασίας εξωδικαστικής επίλυσης των διαφορών, με το κτηματολογικό δίκαιο και τις διαφορές που αναφύονται από αυτό. Στο κεφάλαιο Ι, μετά τις εισαγωγικές παρατηρήσεις επί του θεσμού της διαμεσολάβησης, της έννοιας και των χαρακτηριστικών της, παρουσιάζεται το ευρωπαϊκό και εγχώριο νομοθετικό πλαίσιο που τη διέπουν. Στο κεφάλαιο ΙΙ παρατίθενται οι προϋποθέσεις υπαγωγής των διαφορών σε διαμεσολάβηση, με ιδιαίτερη μνεία στη θεμελιώδη προϋπόθεση της εξουσίας διαθέσεως, ειδικά στα εμπράγματα δικαιώματα. Στο κεφάλαιο ΙΙΙ αναλύεται η σύνδεση του Εθνικού Κτηματολογίου με τη διαμεσολάβηση, με την παράθεση των κτηματολογικών διαφορών που ανακύπτουν από τις κτηματολογικές εγγραφές. Περαιτέρω, εξετάζεται το δικαίωμα διόρθωσης των ανακριβών κτηματολογικών εγγραφών, μέσω του προβλεπομένου από το δίκαιο του Κτηματολογίου συστήματος διόρθωσής τους, όπως και η εν γένει υπαγωγή των κτηματολογικών εγγραφών σε διαμεσολάβηση. Το κεφάλαιο IV αφιερώνεται στην κτηματολογική διαμεσολάβηση, όπως αυτή οριοθετείται πλέον από τη νεότευκτη διάταξη του άρ. 6&amp;2 ν. 2664/1998. Στο κεφάλαιο V παρουσιάζεται η ένταξη της διαμεσολάβησης στη δικαστηριακή πρακτική, ειδικότερα σε διαφορές κτηματολογικού δικαίου, με αναφορές ιδιαίτερα στην υποχρέωση προσκόμισης του ενημερωτικού εντύπου, σύμφωνα με το άρ. 3&amp;2 ν. 4640/2019, όπως και στην Υποχρεωτική Αρχική Συνεδρία διαμεσολάβησης, σύμφωνα με το άρ. 6&amp;2 περ. δ’ ν. 2664/1998. Επιπλέον, παρουσιάζονται οι συνέπειες επιτυχούς επίλυσης της κτηματολογικής διαφοράς μέσω της διαμεσολάβησης, με παράθεση των εννόμων συνεπειών του πρακτικού επιτυχούς επίλυσης της κτηματολογικής διαφοράς με διαμεσολάβηση και της καταχώρισής του στα κτηματολογικά φύλλα.
description: In this dissertation with subject «Mediation in cadastral hearing» the main issue examined is the connection between mediation, as a structured out-of-court dispute resolution process, and the land registry law and the disputes arising therefrom. In Chapter I, after the introductory notes for the mediation, its meaning and features, the European and domestic legislation context is presented. In Chapter ΙI, the conditions of applying mediation in disputes are presented, with a specific reference to the fundamental condition of the power of disposition, especially to the rights in rem. In Chapter IΙI, the connection between National Cadastre and mediation is analyzed, with the presentation of land registry disputes which arise from the cadastral registration. Moreover, the right to the correction οf inaccurate cadastral records, according to the system provided by the Land Registry law, and the mediation in the cadastral registration are explained. Chapter IV is dedicated to cadastral mediation, as it is delimited by new article 6&amp;2 Law 2664/1998. In Chapter V mediation in proceedings is presented, particularly in land registry disputes, with specific reference to the obligation of bringing before the Court the informative document, according to article 3&amp;2 Law 4640/2019, as also to the Mandatory Initial Mediation Session, according to article 6&amp;2 subparagraph d’ Law 2664/1998. Furthermore, the consequences of successful mediated resolution of land registry dispute are presented, with the quotation of the consequences of the record of successful mediated resolution of a land registry dispute and its registration on the cadastral records.